เรื่องร้องเรียน (ความปลอดภัย,ถนน) วันที่ 2022-11-16 04:07:29 — แขวงบางแวก เขตภาษีเจริญ กรุงเทพมหานคร
ในซอยบางแวก 16 เป็นที่ตั้งของโรงเรียนอนุบาล และบริเวณปากซอยมีทางม้าลายสำหรับคนเดินข้ามถนน รวมทั้งมี รถรับส่งนักเรียน รถของผู้ปกครอง และรถของคนที่อาศัยอยู่ในซอย ขับเข้า-ออกในซอยต่อวันเป็นจำนวนมาก เพื่อเป็นการป้องกันอันตรายและสร้างความปลอดภัยให้แก่ เด็กนักเรียนอนุบาล คนข้ามถนน และผู้ขับขี่ในบริเวณดังกล่าว จึงใคร่ขอความอนุเคราะห์ให้ทางกรุงเทพมหานคร ช่วยดำเนินการ ดังนี้

เขียนข้อความสีขาวบนพื้นทาง ได้แก่ “เขตโรงเรียน” และ “ลดความเร็ว” / ตีเส้นซิกแซก บนผิวทาง ของ 2 ฝั่งถนน ในระยะ 15-30 เมตร และ ทาสีทางม้าลายให้ชัดเจนขึ้น เพื่อเป็นสัญญาณเตือนล่วงหน้าให้ผู้ขับขี่ตระหนักถึงการขับขี่อย่างระมัดระวัง และชะลอความเร็ว ก่อนถึง ปากซอยบางแวก 16